Vladimir Varankin

Vladimir Varankin (vene Владимир Валентинович Варанкин; 12. novembril (vkj 30. oktoober) 1902 Nižni Novgorod – 3. oktoober 1938 Moskva) oli vene ajaloolane, esperantoloog ja esperantokeelne kirjanik.

Vladimir Varankin oli esperantist alates 1919. aastast. 1920. aastal organiseeris ta Nižni Novgorodi kubermangus 40 esperantoringi. 1921. aastal loodi Peterburis Nõukogude Vabariikide Esperantistide Liit ja Varankin valiti selle keskkomiteesse. Sõjaväeteenistuse järel oli ta Moskvas Võõrkeelte Kooli direktor ja alates 1935. aastast Moskva Ajaloo-Arhiivinduse Instituudi üldajaloo kateedri juhataja.Vladimir Varankin kaj lia libro esperanto.mv.ru

1933. aastal ilmus Varankinil Amsterdamis esperantokeelne romaan "Metropoliteno" ("Metroo").Varankin, Metropoliteno, 1933, 1977 ipernity.com

Ööl vastu 8. veebruari 1938 arreteeriti Vladimir Varankin süüdistatuna trotskistlikus terroritegevuses. 3. oktoobril 1938 toimunud kohtuistungil mõisteti ta surma.Владимир Варанкин Esperanto en Rusio

11. mail 1957 rehabiliteeriti Vladimir Varankin postuumselt.

Viited

Kategooria:Nõukogude Liidu ajaloolased
Kategooria:Venemaa kirjanikud
Kategooria:Esperantistid
Kategooria:Sündinud 1902
Kategooria:Surnud 1938